arnastofnun/IGC-2024 huggingface dataset:
Bráðabirgðasamkomulag eftir að EFTA-ríki hafa gerst aðilar að Evrópusambandinu Stjórnartillaga - þingskjal nr. 204

1994. – 1064 ár frá stofnun Alþingis.

118. löggjafarþing. – 182 . mál.

204. Tillaga til þingsályktunar um samning um bráðabirgðasamkomulag fyrir tímabilið eftir að tiltekin EFTA-ríki hafa gerst aðilar að Evrópusambandinu.

(Lögð fyrir Alþingi á 118. löggjafarþingi 1994.)

Alþingi ályktar að heimila ríkisstjórninni að fullgilda fyrir Íslands hönd samning um bráðabirgðasamkomulag fyrir tímabilið eftir að tiltekin EFTA-ríki hafa gerst aðilar að Evr ópusambandinu sem undirritaður var 28. september 1994 í Brussel.

Athugasemdir við þingsályktunartillögu þessa.

Samningi þessum er ætlað að leysa það millibilsástand sem skapast við inngöngu tiltek inna EFTA-ríkja í ESB varðandi óafgreidd mál sem þá liggja fyrir hjá EFTA-dómstólnum og eftirlitsstofnun EFTA og með hvaða hætti eigi að ljúka þeim. Samningurinn er í eðli sínu tímabundinn og fjallar um valdsvið eftirlitsstofnunar EFTA og EFTA-dómstólsins eft ir aðild tiltekinna EFTA-ríkja að ESB varðandi málsatvik sem eiga sér stað fyrir þann tíma, á hvern hátt framkvæmdastjórn ESB yfirtekur mál, er nú falla undir eftirlitsstofnun EFTA, er snúa að þeim EFTA-ríkjum sem verða aðilar að ESB, og á hvern hátt EFTA-dómstóllinn lýkur málum þar sem málsatvik er leiddu til málssóknar áttu sér stað áður en til aðildar til tekinna EFTA-ríkja að ESB kom. EFTA-dómstóllinn skal úrskurða í öllum slíkum málum innan sex mánaða frá aðild tiltekinna EFTA-ríkja að ESB. Ríkisstjórnir aðildarríkja þessa samnings mega þó, ef samhljóða samkomulag verður um það, framlengja þetta tímabil um allt að sex mánuði.

Ekkert í þessum samningi eða samningnum um eftirlitsstofnun EFTA og EFTA-dóm stólinn kemur í veg fyrir að ríki, sem ekki gerast aðilar, ákveði að eftirlitsstofnun EFTA og EFTA-dómstóllinn starfi áfram við úrlausn málsatvika sem eiga sér stað eftir aðild sumra EFTA-ríkja að ESB með þeirri skipan og með því starfsfólki sem viðkomandi EFTA-ríki telur viðeigandi. Ef svo fer að tvö eða fleiri ríki gerast ekki aðilar að ESB skal taka slíka ákvörðun með samhljóða samþykki ríkisstjórna þessara ríkja.

Samningurinn er meðfylgjandi á íslensku (fskj. I) og ensku (fskj. II).

Fylgiskjal I.

REPRÓ

..........

Á fskj. II var birtur texti samningsins á ensku og vísast um hann til þingskjalsins (lausa skjalsins).
Afnám tvísköttunar af lífeyrisgreiðslum Þingsályktunartillaga - þingskjal nr. 25

1994. – 1064 ár frá stofnun Alþingis.

118. löggjafarþing. – 25 . mál.

25. Tillaga til þingsályktunar um afnám tvísköttunar af lífeyrisgreiðslum.

Flm.: Guðmundur Hallvarðsson, Sólveig Pétursdóttir, Vilhjálmur Egilsson.

Alþingi ályktar að fela fjármálaráðherra að leggja fyrir Alþingi frumvarp til laga um breytingu á lögum nr. 75/1981, um tekjuskatt og eignarskatt, sem leiði til afnáms tvísköttunar af lífeyrisgreiðslum og jafnræðis í skattalegri meðferð vaxtahluta lífeyrisins.

Greinargerð.

Þegar staðgreiðslu skatta var komið á var um leið tekin upp tvísköttun lífeyrisgreiðslna. Þær höfðu áður verið undanþegnar tekjuskatti. Eftir breytinguna var tekjuskattur lagður á þær tekjur sem launþegi greiddi sem iðgjald í lífeyrissjóð (4%) og síðan er lífeyririnn skatt lagður á nýjan leik þegar hann er greiddur út. Eins kom upp skattaleg mismunun hvað varðar ávöxtun launþegahluta lífeyrisiðgjaldsins þar sem tekinn er tekjuskattur af lífeyrisgreiðslun um á sama tíma og ávöxtun annars sparifjár er skattfrjáls. Hér er um óviðunandi ástand að ræða. Tvísköttun tekna af þessu tagi er óþolandi og sömuleiðis mismunun í skattlagningu fjármagnstekna með þeim hætti sem hér er bent á.

Það skal áréttað að hér er eingöngu farið fram á breytta skattalega meðferð iðgjaldshluta launþega í lífeyrissjóði.

Á 113. löggjafarþingi var samþykkt tillaga frá Guðmundi H. Garðarssyni svohljóðandi:

„Alþingi ályktar að fela fjármálaráðherra að gera könnun á skattalegri meðferð lífeyris sparnaðar og undirbúa nauðsynlegar lagabreytingar til að slíkur sparnaður njóti ekki lakari kjara en annar sparnaður í landinu.“

Í greinargerð með þingsályktunartillögu Guðmundar H. Garðarssonar er vakin athygli á margsköttun iðgjalda sjóðfélaga til lífeyrissjóðanna. Iðgjaldið er skattlagt sem tekjur þegar launþeginn vinnur til þeirra, í annað skiptið þegar lífeyrir er greiddur til sjóðfélaga og síðan má segja að þessar tekjur séu skattlagðar í þriðja sinn þegar þær valda skerðingu á tekju tryggingu frá Tryggingastofnun ríkisins.
Framfærsluvísitala Þingsályktunartillaga - þingskjal nr. 272

1994. – 1064 ár frá stofnun Alþingis.

118. löggjafarþing. – 231 . mál.

272. Tillaga til þingsályktunar um breytingar á notkun framfærsluvísitölu.

Flm.: Þuríður Backman, Svavar Gestsson.

Alþingi ályktar að skora á ríkisstjórnina að láta semja frumvarp til laga sem miði að því að reiknuð verði út sérstök vísitala framfærslukostnaðar án áfengis og tóbaks og að sú vísitala verði notuð þegar ákvarðaðar eru breytingar á lánskjaravísitölu og öðrum viðmiðunum.

Stefnt skal að því að leggja slíkt frumvarp fram í upphafi næsta þings og verði gildistaka miðuð við 1. janúar 1996.

Greinargerð.

Almennt er viðurkennt að hægt sé að hafa áhrif á tóbaksneyslu með verðákvörðunum. Í Íslenskri heilbrigðisáætlun er mælt með hækkunum á verði áfengis og tóbaks umfram almennar verðhækkanir. Til að geta fylgt þessu eftir þarf að taka áfengi og tóbak út úr framfærsluvísitölu þegar hún er notuð til viðmiðunar í vísitölu sparifjár og skulda. Með þessari ráðstöfun er komið í veg fyrir að hækkanir á þessum vörum leiði sjálfkrafa til hækkunar á þáttum eins og lánum.

Í könnun Hagvangs í janúar 1991 var meiri hluti þeirra sem tóku afstöðu fylgjandi því að tóbaksverð hefði ekki áhrif á framfærsluvísitölu. Jafnvel í hópi þeirra sem reyktu tók meiri hlutinn þessa afstöðu. Í könnun, sem gerð var sl. vor af héraðslæknisembættunum og Krabbameinsfélaginu, kom í ljós að tóbaksneysla hefur aukist aftur hjá unglingum í eldri bekkjum grunnskóla. Verð á tóbaki hefur einna mest áhrif á neyslu unglinga og er enginn einn þáttur líklegri til að draga úr neyslu þeirra en veruleg hækkun tóbaks.
Alþjóðleg fjármálamiðstöð á Íslandi Þingsályktunartillaga - þingskjal nr. 307

1994. – 1064 ár frá stofnun Alþingis.

118. löggjafarþing. – 261 . mál.

307. Tillaga til þingsályktunar um alþjóðlega fjármálamiðstöð á Íslandi.

Flm.: Páll Pétursson, Finnur Ingólfsson.

Alþingi ályktar að kjósa nefnd sjö manna til þess að kanna hvort raunhæfir möguleikar séu á að koma upp alþjóðlegri fjármálamiðstöð á Íslandi.

Nefndin kýs formann úr sínum hópi og skilar skýrslu til Alþingis fyrir árslok 1995.

Greinargerð.

Lega Íslands kann að bjóða upp á ákveðna möguleika á því að koma hér upp alþjóðlegri kauphöll. Á Íslandi er fjármálastofnunum lokað síðar að deginum en í öðrum löndum Evrópu. Héðan væri unnt að gera viðskipti vestan hafs síðdegis eftir að hliðstæðum stofnunum hefur verið lokað í þeim löndum er liggja á austlægari breiddargráðum og hér eru stofnanir opnaðar fyrr að morgninum en í Ameríku. Með aukinni fjarskiptatækni býður lega landsins e.t.v. upp á möguleika til alþjóðlegra fjármálaviðskipta sem aðrir hafa ekki.

Íslendingum er mjög mikilvægt að standa bæði vörð um stjórnarfarslegt og efnahagslegt sjálfstæði sitt og vera sjálfbjarga í landi sínu. Þess vegna er okkur nauðsyn á að starfrækja hér fjölbreytt atvinnulíf.

Flutningsmenn telja að starfsemi sú, er hér er lagt til að könnuð verði, gæti stuðlað að því að skjóta nýrri stoð undir efnahagslíf landsmanna. Ástæða er til þess að leggja áherslu á mikilvægi þess að sú starfsemi, er hér um ræðir, yrði að vera undir stjórn Íslendinga og virkum yfirráðum og hlíta íslenskum lögkjörum.
Brú yfir Héraðsvötn hjá Flatatungu í Skagafirði Þingsályktunartillaga - þingskjal nr. 321

1994. – 1064 ár frá stofnun Alþingis.

118. löggjafarþing. – 272 . mál.

321. Tillaga til þingsályktunar um gerð brúar yfir Héraðsvötn hjá Flatatungu í Skagafirði.

Flm.: Stefán Guðmundsson.

Alþingi ályktar að fela samgönguráðherra að láta Vegagerðina gera áætlun um vegtengingu Skagafjarðarvegar, nr. 752, við þjóðveg nr. 1, Norðurlandsveg, með gerð brúar yfir Héraðsvötn hjá Flatatungu í Skagafirði.

Greinargerð.

Um langt skeið hafa hugmyndir verið uppi um gerð brúar yfir Héraðsvötn við Flatatungu og til skamms tíma var á vegaskrá Vegagerðarinnar talað um vegtengingu af Héraðsdalsvegi, nr. 754, yfir brú hjá Flatatungu á þjóðveg nr. 1. Jafnhliða hugmyndum um Villinganesvirkjun var rætt um brúargerð á þessum stað og tengingar við Héraðsdalsveg, nr. 754, eða um Tunguháls á Skagafjarðarveg.

Með þeirri framkvæmd, sem hér er lagt til að verði athuguð, kemst á hringtenging um framhluta Skagafjarðar. Slík vegtenging opnar margvíslega nýja möguleika til hagræðis og mikils ávinnings, svo sem á flutningi afurða og mjög bættum þjónustuleiðum. Slík vegtenging opnar einnig nýjar leiðir fyrir þá er vilja njóta fegurðar skagfirskra dala og þeirra er öræfin heilla og vilja m.a. aka um Sprengisand.

Ferðaþjónusta er mjög vaxandi atvinnugrein. Enginn vafi er á að ferðaþjónusta á þessu svæði mun hafa af því mikinn ávinning að sú áætlun, sem hér er lagt til að verði gerð, komist sem allra fyrst til framkvæmda.

Fylgiskjal.
Bráðabirgðasamkomulag eftir að EFTA-ríki hafa gerst aðilar að Evrópusambandinu Nefndarálit - þingskjal nr. 330

1994. – 1064 ár frá stofnun Alþingis.

118. löggjafarþing. – 182 . mál.

330. Nefndarálit um till. til þál. um samning um bráðabirgðasamkomulag fyrir tímabilið eftir að tiltekin EFTA-ríki hafa gerst aðilar að Evrópusambandinu.

Frá utanríkismálanefnd.

Nefndin hefur fjallað um tillöguna sem felur í sér að heimild til handa ríkisstjórninni til að fullgilda fyrir Íslands hönd samning um bráðabirgðasamkomulag fyrir tímabilið eftir að tiltekin EFTA-ríki hafa gerst aðilar að Evrópusambandinu sem undirritaður var 28. september 1994 í Brussel. Samningnum er ætlað að leysa það millibilsástand sem skapast við inngöngu tiltekinna EFTA-ríkja í ESB varðandi óafgreidd mál sem þá liggja fyrir hjá EFTA-dómstólnum og eftirlitsstofnun EFTA og með hvaða hætti eigi að ljúka þeim.

Nefndin mælir með samþykkt tillögunnar.

Lára Margrét Ragnarsdóttir var fjarverandi við afgreiðslu málsins.

Alþingi, 6. des. 1994.

Björn Bjarnason,

Páll Pétursson.

Ólafur Ragnar Grímsson.

form., frsm.

Guðmundur Árni Stefánsson.

Geir H. Haarde.

Anna Ólafsdóttir Björnsson.

Árni R. Árnason.

Halldór Ásgrímsson.
Bráðabirgðasamkomulag eftir að EFTA-ríki hafa gerst aðilar að Evrópusambandinu Þingsályktun - þingskjal nr. 344

118. löggjafarþing 1994–1995.

Nr. 1/118.

Þskj. 344 - 182. mál.

Þingsályktun um samning um bráðabirgðasamkomulag fyrir tímabilið eftir að tiltekin EFTA-ríki hafa gerst aðilar að Evrópusambandinu.

Alþingi ályktar að heimila ríkisstjórninni að fullgilda fyrir Íslands hönd samning um bráðabirgðasamkomulag fyrir tímabilið eftir að tiltekin EFTA-ríki hafa gerst aðilar að Evrópusambandinu sem undirritaður var 28. september 1994 í Brussel.

Samþykkt á Alþingi 9. desember 1994.
Samningur um breytingar á tilteknum samningum EFTA-ríkjanna Stjórnartillaga - þingskjal nr. 409

1994. – 1064 ár frá stofnun Alþingis.

118. löggjafarþing. – 304 . mál.

409. Tillaga til þingsályktunar um fullgildingu samnings um breytingu á tilteknum samningum EFTA-ríkjanna.

(Lögð fyrir Alþingi á 118. löggjafarþingi 1994.)

Alþingi ályktar að heimila ríkisstjórninni að fullgilda fyrir Íslands hönd samning um breyt ingu á tilteknum samningum EFTA-ríkjanna sem áritaður var í Genf 13. desember 1994.

Athugasemdir við þingsályktunartillögu þessa.

Samhliða samningnum um Evrópska efnahagssvæðið gerðu EFTA-ríkin samning um stofnun eftirlitsstofnunar og dómstóls, samning um fastanefnd EFTA-ríkjanna og samning um nefnd þingmanna frá þjóðþingum EFTA-ríkjanna. Þeir samningar tóku gildi á sama tíma og EES-samningurinn eða 1. janúar 1994.

Vegna aðildar Austurríkis, Finnlands og Svíþjóðar að Evrópusambandinu, væntanlega frá og með 1. janúar 1995, hafa Ísland og Noregur gert samning um breytingu á áðurgreindum þremur EFTA-samningum. Samningurinn var undirritaður 13. desember 1994. Helstu breyting arnar varða fjölda eftirlitsfulltrúa í eftirlitsstofnun EFTA, fjölda dómara í EFTA-dómstólnum og hversu marga fulltrúa Ísland og Noregur hafa rétt á að tilnefna í þingmannanefnd EES. Aðrar breytingar eru tæknilegs eðlis eins og t.d. hvað hugtakið EFTA-ríki þýði í þessum samningum.

Samkvæmt 7. gr. samningsins um stofnun eftirlitsstofnunar og dómstóls skal eftirlitsstofnun EFTA vera skipuð fimm eftirlitsfulltrúum og skv. 28. gr. samningsins skipa fimm dómarar EFTA-dómstólinn. Þær breytingar eru gerðar á 7. gr. að eftirlitsfulltrúar verði þrír og á 28. gr. að dómarar verði þrír. Í 11. gr. eru bráðabirgðaákvæði þess efnis að þangað til Liechtenstein gerist aðili að samningnum skuli þriðji eftirlitsfulltrúinn skipaður tímabundið. Hvað dómstólinn varðar verða skipaðir tveir dómarar og þeir skulu velja þriðja dómarann fyrir hvert einstakt mál eins og segir nánar í 12. gr. Þegar Liechtenstein gerist aðili verður þriðji dómarinn skipaður með venjulegum hætti.

Samkvæmt 95. gr. EES-samningsins skal vera starfandi þingmannanefnd EES. Samkvæmt bókun 36 við EES-samninginn er nefndin skipuð 66 þingmönnum, 33 frá Evrópuþinginu og 33 frá þjóðþingum EFTA-ríkjanna. Þessi ákvæði verða óbreytt. Samningurinn um breytingar á til teknum samningum EFTA-ríkjanna gerir ráð fyrir að Alþingi eigi rétt á að tilnefna ellefu þim gmenn, tíu ef Liechtenstein gerist aðili, norska Stórþingið tuttugu og tvo en tuttugu ef Liechten stein gerist aðili og Liechtenstein fær þrjá ef það gerist aðili.

Samningurinn öðlast gildi á sama degi og aðildarsáttmáli Austurríkis, Finnlands og Svíþjóð ar tekur gildi. Hafi samningurinn ekki verið undirritaður fyrir þann dag skal hann ganga í gildi á undirskriftardegi.

Samninginn á íslensku og ensku er að finna í fylgiskjölum.

Fylgiskjal I.

REPRÓ 4 bls.

..........

Á fskj. II var birt ensk útgáfa samningsins um breytingu á tilteknum samningum EFTA-ríkjanna. Um hana er vísað til þingskjalsins (lausaskjalsins).
Vegáætlun 1995–1998 Stjórnartillaga - þingskjal nr. 428

1994. – 1064 ár frá stofnun Alþingis.

118. löggjafarþing. – 308 . mál.

428. Tillaga til þingsályktunar um vegáætlun fyrir árin 1995–1998.

(Lögð fyrir Alþingi á 118. löggjafarþingi 1994.)

Alþingi ályktar skv. V. kafla vegalaga, nr. 45/1994, að árin 1995–1998 skuli framkvæmdum í vegamálum hagað og vegir flokkaðir samkvæmt eftirfarandi vegáætlun:

(Texti ekki til tölvutækur.)

Athugasemdir við þingsályktunartillögu þessa.

(Texti ekki til tölvutækur.)
Samningur um breytingar á tilteknum samningum EFTA-ríkjanna Nefndarálit - þingskjal nr. 462

1994. – 1064 ár frá stofnun Alþingis.

118. löggjafarþing. – 304 . mál.

462. Nefndarálit um till. til þál. um fullgildingu samnings um breytingu á tilteknum samningum EFTA-ríkjanna.

Frá utanríkismálanefnd.

Nefndin hefur fjallað um tillöguna og leggur til að hún verði samþykkt með breytingu sem flutt er tillaga um á sérstöku þingskjali. Breytingin felur í sér að tilgreindir eru þeir þrír samn ingar EFTA-ríkjanna sem breytast.

Við umfjöllun nefndarinnar um málið var einnig rætt um staðsetningu dómstóls EFTA, en upplýst var á fundinum að utanríkisráðherra Íslands og utanríkisviðskiptaráðherra Noregs áformuðu að flytja dómstólinn frá Genf til Lúxemborgar. Nefndin hefur ekki rætt til hlítar um staðsetningu dómstólsins og telur eðlilegt að Alþingi ræði hana frekar áður en kemur til flutn ings hans um mitt ár 1995.

Guðmundur Árni Stefánsson var fjarverandi við afgreiðslu málsins.

Alþingi, 20. des. 1994.

Björn Bjarnason, Páll Pétursson. Ólafur Ragnar Grímsson.

form., frsm.

Geir H. Haarde. Guðrún J. Halldórsdóttir. Árni R. Árnason.

Lára Margrét Ragnarsdóttir. Jón Helgason.
Samningur um breytingar á tilteknum samningum EFTA-ríkjanna Breytingartillaga - þingskjal nr. 463

1994. – 1064 ár frá stofnun Alþingis.

118. löggjafarþing. – 304 . mál.

463. Breytingartillaga við till. til þál. um fullgildingu samnings um breytingu á tilteknum samningum EFTA-ríkjanna.

Frá utanríkismálanefnd.

Tillgr. orðist svo:

Alþingi ályktar að heimila ríkisstjórninni að fullgilda fyrir Íslands hönd samning um breyt ingu á tilteknum samningum EFTA-ríkjanna sem áritaður var í Genf 13. desember 1994 (samn ingar milli EFTA-ríkjanna um stofnun eftirlitsstofnunar og dómstóls, um fastanefnd EFTA-ríkj anna og um nefnd þingmanna frá þjóðþingum EFTA-ríkjanna).
Staðsetning björgunarþyrlu Þingsályktunartillaga - þingskjal nr. 48

1994. – 1064 ár frá stofnun Alþingis.

118. löggjafarþing. – 48 . mál.

48. Tillaga til þingsályktunar um staðsetningu björgunarþyrlu.

Flm.: Jón Kristjánsson, Pétur Bjarnason,

Valgerður Sverrisdóttir, Stefán Guðmundsson.

Alþingi ályktar að fela ríkisstjórninni að láta fara fram úttekt á hvaða staðsetning björgunarþyrlu þjónar best skipulagi björgunarmála hérlendis. Úttektin fari fram í samvinnu dómsmálaráðuneytisins, Landhelgisgæslunnar, Almannavarna, Slysavarnafélags Íslands og Landsbjargar. Niðurstöður liggi fyrir 1. mars 1995.

Greinargerð.

Tillaga þessi var flutt á 116. og 117. löggjafarþingi en hlaut þá ekki afgreiðslu.

Nú hefur loks verið gengið frá samningum um kaup á nýrri björgunarþyrlu fyrir Landhelgisgæsluna sem mun breyta mjög aðstöðu til björgunarstarfa. Þyrlukostur Landhelgisgæslunnar er að öllu jöfnu staðsettur í Reykjavík. Þá hefur varnarliðið á Keflavíkurflugvelli yfir fjórum þyrlum að ráða. Ætlunin mun vera að auka enn frekar samstarf við björgunarsveit varnarliðsins um björgunarmál. Í ljósi þessa er tímabært að endurskoða staðsetningu björgunarþyrlu Landhelgisgæslunnar með það fyrir augum að viðbragðstími til fjarlægra landshluta verði styttri. Benda má á að fyrir Norðausturlandi, Austurlandi og Suðausturlandi er mikill floti fiskiskipa á veiðum á ýmsum árstímum, auk flutningaskipa á leið til og frá Evrópu. Það tekur þyrlu drjúgan tíma að komast til þessara svæða þegar á þarf að halda. Ætla má að þyrla Landhelgisgæslunnar sé eina og hálfa til þrjár klukkustundir á leiðinni austur fyrir land ef flogið er með ströndinni. Flugtími þyrlunnar er einnig áætlaður um þrjár klukkustundir til Grímseyjar miðað við að flogið sé út fyrir Vestfirði. Má því færa sterk rök fyrir því að önnur staðsetning björgunarþyrlu mundi henta betur með tilliti til þessara landshluta og veiðisvæða fyrir norðan land og austan. Það er því rétt að menn hugi nú að hentugri staðsetningu björgunarþyrlu þegar til stendur að kaupa fullkomna þyrlu fyrir Landhelgisgæsluna. Sú staðsetning hlýtur að miðast við að þyrlan þjóni sem best öryggi allra landsmanna. Við staðsetningu þyrlukostsins þarf einnig að taka tillit til sívaxandi hlutverks þessara tækja í björgun þegar slysfarir verða á landi og flytja þarf slasað fólk m.a. frá hálendinu til byggða og undir læknishendur.

Rétt þykir að Slysavarnafélag Íslands og Landsbjörg eigi hlut að þessari úttekt vegna þess hve stóran hlut björgunarsveitir eiga að björgun á sjó og landi og vegna þess hve brýnt er að skipulag samvinnu þeirra við Landhelgisgæsluna sé sem best.
Samningur um breytingar á tilteknum samningum EFTA-ríkjanna Þingsályktun - þingskjal nr. 519

118. löggjafarþing 1994–1995.

Nr. 2/118.

Þskj. 519 - 304. mál.

Þingsályktun um fullgildingu samnings um breytingu á tilteknum samningum EFTA-ríkjanna.

Alþingi ályktar að heimila ríkisstjórninni að fullgilda fyrir Íslands hönd samning um breytingu á tilteknum samningum EFTA-ríkjanna sem áritaður var í Genf 13. desember 1994 (samningar milli EFTA-ríkjanna um stofnun eftirlitsstofnunar og dómstóls, um fastanefnd EFTA-ríkjanna og um nefnd þingmanna frá þjóðþingum EFTA-ríkjanna).

Samþykkt á Alþingi 28. desember 1994.
Héraðsskólinn að Núpi Þingsályktunartillaga - þingskjal nr. 52

1994. – 1064 ár frá stofnun Alþingis.

118. löggjafarþing. – 52 . mál.

52. Tillaga til þingsályktunar um málefni Héraðsskólans að Núpi.

Flm.: Jóna Valgerður Kristjánsdóttir, Kristinn H. Gunnarsson.

Alþingi ályktar að fela menntamálaráðherra að skipa nefnd til að gera tillögur um framtíð Núpsskóla í Dýrafirði. Í nefndinni eigi sæti fulltrúar menntamálaráðuneytis og heimamanna. Nefndin skili tillögum fyrir 1. mars 1995.

Greinargerð.

Rekstur héraðsskóla hefur verið á undanhaldi hin síðari ár. Sú staðreynd að flestir grunnskólar reyna nú að bjóða fram kennslu í efstu bekkjum grunnskólans í heimabyggð hefur valdið því að sífellt fækkar þeim nemendum sem sækja það nám í héraðsskólum. Vegna nemendafæðar var hætt við að reka Héraðsskólann að Núpi haustið 1992. Ekki hefur verið gerð tilraun til þess að taka þann rekstur upp að nýju. Staðurinn hefur skipað veglegan sess í skólastarfi í landinu og þar er mikill og góður húsakostur í eigu ríkisins sem stendur ónotaður. Það ætti að vera hagur ríkissjóðs að nýta hann sem best. Því er mikil nauðsyn á að Alþingi láti málið til sín taka og finni skólanum verkefni að nýju. Þar kemur ýmislegt til greina, svo sem skólastarf í nýjum búningi, skólabúðir í einhverju formi, námskeiðahald ýmiss konar eða að leigja aðstöðuna til ferðaþjónustu eða fyrirtækjarekstrar. Á sl. sumri var húsnæði skólans leigt til hótelrekstrar og virðist hafa gefist vel. Það skiptir miklu að nýta þessar eignir og halda þeim við. Það er allra hagur og getur einnig skapað ný atvinnutækifæri. Tillaga þessi var flutt á síðasta þingi en hlaut ekki afgreiðslu og er nú endurflutt óbreytt.
Samningur um stofnun Alþjóðaviðskiptastofnunar Breytingartillaga - þingskjal nr. 523

1994. – 1064 ár frá stofnun Alþingis.

118. löggjafarþing. – 229 . mál.

523. Breytingartillaga við till. til þál. um fullgildingu samnings um stofnun Alþjóðaviðskiptastofnunar.

Frá meiri hluta utanríkismálanefndar (BBj, PP, ÓRG,

GÁS, JHelg, LMR, ÁRÁ, GHH).

Tillgr. orðist svo:

Alþingi ályktar að heimila ríkisstjórninni að fullgilda fyrir Íslands hönd samning um stofnun Alþjóðaviðskiptastofnunar sem undirritaður var í Marakess í Marokkó 15. apríl 1994.

Alþingi ítrekar að þrátt fyrir fullgildingu samningsins gildi óbreytt skipulag á innflutningi landbúnaðarvara þar til lögum hefur verið breytt með hliðsjón af samningnum. Þær lagabreyt ingar, þar með taldar tollabreytingar, skulu gerðar með hliðsjón af GATT-tilboði Íslands til að veita innlendri framleiðslu nauðsynlega vernd. Landbúnaðarráðherra verði tryggt forræði um allar efnislegar ákvarðanir í því stjórnkerfi sem varðar landbúnað og innflutning landbúnaðar vara og komið verður á fót á grundvelli þessarar ályktunar.
Samningur um stofnun Alþjóðaviðskiptastofnunar Nefndarálit - þingskjal nr. 525

1994. – 1064 ár frá stofnun Alþingis.

118. löggjafarþing. – 229 . mál.

525. Nefndarálit um till. til þál. um fullgildingu samnings um stofnun Alþjóðaviðskiptastofnunar.

Frá minni hluta utanríkismálanefndar.

Samningur um stofnun Alþjóðaviðskiptastofnunar, sem leysir GATT-samninginn af hólmi, er margþættur. Í honum er að finna mörg atriði til hagsbóta fyrir þær þjóðir sem munu eiga aðild að honum, t.d. ný ákvæði um hugverk, en á hinn bóginn vantar í hann þær áherslur í umhverfis málum sem Kvennalistinn telur nauðsynlegar við gerð svo mikilvægs alþjóðlegs viðskiptasamn ings. Stofnanaþáttur samningsins hefur enn fremur vakið spurningar um hvort verið sé að færa yfirþjóðlegri stofnun meira vald en æskilegt er.

Minni hlutinn er sammála þeirri niðurstöðu, sem samstarfsnefnd fimm ráðuneyta hefur kom ist að, að forræði þess hluta samningsins, sem varðar landbúnaðarmál, verði í höndum landbún aðarráðherra. Þrátt fyrir að stuttur tími hafi gefist til umfjöllunar um samninginn á yfirstandandi þingi vill fulltrúi Kvennalistans í utanríkismálanefnd greiða fyrir því að samningurinn verði fullgildur fyrir áramót, ekki síst í ljósi þess að um það hefur náðst víðtæk samstaða allra flokka. Kostir og gallar samningsins vega nokkuð jafnt að mati fulltrúa Kvennalistans og mun minni hlutinn því sitja hjá við afgreiðslu málsins.

Alþingi, 28. des. 1994.

Anna Ólafsdóttir Björnsson,

frsm.